મુંબઈ સિટી કલેક્ટર ચંદ્રકાંત ઓકે આ બાબતે કહ્યું હતું કે ‘અમે કોઈ રાહત આપવા વિશે અને પુનર્વસન બાબતે હજી સુધી વિચાર્યું નથી, કારણ કે આ બન્ને બાબતો રાજ્ય સરકારના અખત્યાર હેઠળ આવે છે. અતિક્રમણ બાબતે અમારો સર્વે‍ ચાલી રહ્યો છે અને અમારે એ માટે જૂના રેકૉર્ડ્સ પણ ચકાસવા પડશે. જો મૅન્ગ્રોવ્ઝ પર અતિક્રમણ કરવામાં આવ્યું હશે તો એ અમારા અખત્યાર હેઠળ ન આવતાં ફૉરેસ્ટે ડિપાર્ટમેન્ટ હેઠળ આવતું હોવાથી ફૉરેસ્ટ ડિપાર્ટમેન્ટે એની સામે ઍક્શન લેવાની રહેશે.’